**Sisäelimen ohutneulanäyte, solunäyte ONB ultraääniohjauksessa**

**Ajanvaraus**  \_\_\_ . \_\_\_ .20 \_\_\_  klo  \_\_\_ : \_\_\_

Ilmoittaudu sinua hoitavassa yksikössä / päiväsairaalassa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tutkimuspaikka**

Kainuun keskussairaala, Kuvantaminen

Jätä korut ja muut arvoesineet kotiin. Päivystyksenä tulevien potilaiden kiireellisyys saattaa aiheuttaa muutoksia tutkimusaikaan.

**Tutkimukseen valmistautuminen**

Toimenpidettä varten sinusta otetaan veren hyytymiseen liittyviä laboratoriokokeita, jotka eivät saa olla yli 4-5 vuorokautta vanhempia.

Mikäli sinulla on veren hyytymiseen vaikuttava lääkitys, tai käytät veren hyytymiseen mahdollisesti vaikuttavia itsehoito- tai luontaistuotevalmisteita, kuten neidonhiuspuu-, kiinankarhuputki-, kalaöljy-, omegavalmisteet tai valkosipuliuutteet, niiden tauot suunnitellaan ajanvarauksen yhteydessä. Muut päivittäiset lääkärin määräämät lääkkeet saat ottaa pienen nestemäärän kanssa.

Sinun tulee olla syömättä ja juomatta **4 tuntia** ennen toimenpidettä.

**Tutkimuksen kulku**

Hoitavassa yksikössä sinulle laitetaan suonikanyyli ja sinut kuljetetaan sängyllä kuvantamisen yksikköön toimenpiteeseen. Iho puhdistetaan toimenpidealueelta. Radiologi puuduttaa ihon pinnan ja ottaa kohteesta ohutneulanäytteen ultraääniohjauksessa. Toimenpide kestää n. ½ h.

**Jälkitoimenpiteet**

Näytteenottoalueelle laitetaan toimenpiteen jälkeen haavalappu, joka tulee pitää kuivana kaksi vuorokautta.

Toimenpiteen jälkeen olet hoitavassa yksikössä vuodelevossa **4 tuntia** ja sinua tarkkaillaan **6 tuntia** (verenpaineen ja pulssin tarkkailu). Tutkimuksen jälkeen saat syödä ja juoda.

Tutkimustulokset saat lähettävästä yksiköstä sovittuna vastaanotto- tai soittoaikana.

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_\_\_

Kuvantamisessa on käytössä oma takaisinsoittojärjestelmä puh. 040 153 3240. Tutkimukseen valmistautumiseen liittyvissä asioissa soit­toai­kam­me on maa­nan­tais­ta tors­tai­hin kel­lo 7.30 – 16 sekä per­jan­tai­sin ja ar­ki­py­hien aat­toi­na kel­lo 7.30 – 15*.* Soitamme sinulle takaisin samana päivänä tai viimeistään seuraavan työpäivän aikana.